**ՀԻՄՆԱՎՈՐՈՒՄ**

Հողամասի նպատակային նշանակությունը փոփոխելու մասին որոշման նախագծի

Նաիրի համայնքի ղեկավարին է դիմել Արմեն Հովհաննեսի Թադևոսյանը Նաիրի համայնքի Պռոշյան գյուղում գտնվող, սեփականության իրավունքով իրեն պատկանող 07-053-0223-0007 կադաստրային համարի 0.2713 հա գյուղատնտեսական նշանակության վարելահողի վրա գյուղատնտեսական մթերքների վերամշակման տնտեսություն կառուցելու խնդրանքով: Պահպանելով Հողային օրենսգրքի 7-րդ հոդվածի 15-րդ մասի պահանջը՝ ներկայացված որոշման նախագծով առաջարկվում է գյուղատնտեսական նշանակության վարելահողի նպատակային նշանակությունը փոխադրել արդյունաբերության, ընդերքօգտագործման և այլ արտադրական նշանակության օբյեկտների հողերի, գործառնական նշանակությունը` գյուղատնտեսական արտադրական օբյեկտների և ներառել այն ամենամյա հողային հաշվեկշռում:

**ՏԵՂԵԿԱՆՔ**

Հողամասի նպատակային նշանակությունը փոփոխելու մասին որոշման նախագծի ընդունման կապակցությամբ Նաիրի համայնքի բյուջեում ծախսերի էական ավելացման կամ նվազեցման մասին

 Արմեն Հովհաննեսի Թադևոսյանին պատկանող հողամասի նպատակային նշանակությունը փոփոխելու մասին որոշման ընդունումը համայնքի 2022 թվականի բյուջեում ծախսերի և եկամուտների էական ավելացում կամ նվազեցում չի ենթադրում: